גהאנע

די רעפובליק פון גהאַנע ()  איז א לאנד אין מערב אפריקע. זי גרענעצט בארטן פון העלפאנדביין צו מערב, בורקינע פאסא צו צפון, טאגא צו מזרח, און דעם איינגאס פון גיני צו דרום. 

גהאנע האט א באפעלקערונג פון 24 מיליאן מענטשן (געשאצט 2010). די הויפטשטאט איז אקרא. גהאנע איז די צווייטער גרעסטער פראדוצירער פון קאקאא אין דער וועלט.
די אפיציעלע שפראך איז ענגליש.

 היסטאריע 
גהאנע איז געשאפן אין 1957 פון צוויי בריטישע קאלאניעס, גאלד בארטן און בריטישע טאגאלאנד. דער ערשטער פרעמיער מיניסטער איז געווען קוואמע נקרומא. שפעטער האבן די מיליטער איבערגענומען די הערשאפט אין לאנד. אין 1992 האט מען אויפגענומען א נייע דעמאקראטישע קאנסטיטוציע. דער ערשטער פרעזידענט אונטער דער נייע קאנסטיטוציע איז געווען דזשערי ראלינגס. דער היינטיגער פרעזידענט איז דזשאן אטא מילס פון דער נאציאנאלער דעמאקראטישער קאנגרעס פארטיי.

 ראיאנען און שטעט 
קליין|180px|ראיאנען פון גהאנע
גהאנע ווערט צעטיילט אין 10 ראיאנען:
 אויבער מזרח
 אויבער מערב
 אשאנטי
 בראנג־אהאפא
 גרויס־אקרא
 וואלטא
 מזרח
 מערב
 צענטראל
 צפון 

די צוויי גרעסטע שטעט אין גהאנע זענען אקרא (באפעלקערונג 3,963,264) און קומאסי (2,604,909).

 עקאנאמיע 
גהאנע איז איינער פון די הויפט פראדוצירערס פון גאלד, אין דער וועלט. אויך טוט זי עקספארטירן קאקאא, אויל, האלץ, עלעקטריע, בריליאנטן, באקסיט און מאנגאן.

 רעפערענצן 

 וועבלינקען 
 גהאנע אפיציעל וועבזייטל 

קאַטעגאָריע:מערב אפריקע